《回程宣义贺生日诗》
宋代·阳枋

锦章卷遗书八分，独蚕抽绪浮金盆。
太羔玄酒淳风浑，秋草得暖生华门。
隔溪来往如幽村，百年时叙从君论。
直谊高情无绮言，寒陬冷宇回春温。
郑公耆英思陶园，顾我芒屐羞高轩。
感君昭昭排昏昏，心期好语饶温存。
惠然长风来孤骞，九苞后乘彤庭鵷。
肯令穉榻依陈蕃，相对怡愉弟昆。
跋红从久金炉翻，天鸡不觉鸣昆化。
清萧满腹烟霞餐，归来捧枵哦空樽。
新题壮笔流飞湲，欲持此诗排帝阍。
祈我友君同寿尊，座间谈笑知莫扪。
伊洛派脉探共源，与世无穷振振绳绳之子孙。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。